રસ્તાની બાજુમાં પગદંડી ઉપરના રોડના સરફેસ ન દેખાતા ખીલાઓ વાહનચાલકોને ઘણીવાર મોટી હાનિ પહોંચાડે છે. આવું જ કાંઇક શહેરની પશ્ચિમે માનસી ચાર રસ્તા પાસે આવેલ પબ્લિક પાર્કની સામે આવેલ નિર્મલ શાંતિ ટાવર પાસે જોવા મળી રહ્યું છે. વાહનચાલક ન જોઇ શકે તે રીતે રોડ પરના ખીલાઓ મોટાભાગનાને ઠેસ પહોંચાડે છે. અહીં ઊભા રહેતા શાકભાજીનાં લારીવાળાઓ પણ કહી રહ્યા છે કે આ ખીલાઓ સ્પષ્ટ રીતે જોઇ ન શકવાના કારણે રોજ ચારથી પાંચ લોકોને ઠેસ પહોંચાડે છે. હવે કોર્પોરેશનની આંખ આ ખીલાઓ ઉપર ક્યારે પડશે તે તો સમય જ કહેશે !!!